**Claudas** (ili *Claudius*) je bio izmišljeni franački kralj iz legende o Kralju Arthuru.

On je bio zakleti neprijatelj Lancelotova oca kralja Bana, i njegova brata, kralja Borsa od Galije. 
Njegov lik se prvi put pojavljuje u starofrancuskoj poemi - *Perlesvaus* i u drugom nastavku poeme *Perceval, o Le Conte du Graal* (Percival ili priča o Gralu) Chrétien de Troyesa. U Perlesvausu je opisan kao Lancelotov neprijatelj, saveznik Arthurovog podmuklog majordoma Briana u invaziji na Škotsku, koju je Kralj Arthur odbio. Kasnije i njegov brat - Carras, provaljuje u Britaniju, ali je i on odbijen.

Claudas je važan lik i u kasnijim djelima iz francuskog Ciklusa vulgata o Lancelotu i Merlinu, kao i kod Thomasa Malorya.

Uzrok njegove netrpeljivosti prema Arthuru bio je njegov otac - Uther Pendragon koji je izgubio povjerenje u svog vazala - kralja Aramonta (ili Hoela) bretanjskog, jer mu je Claudas preoteo Bourges i Berry. Kao odgovor na tu agresiju Aramont i Uther provali su i poharali Claudasovo kraljevstvo (poštedili su samo Bourges). Nakon tog su to kraljevstvo zvali - *La Terre Deserte* (Pusta zemlja). Claudas je pobjegao i ostao u 
egzilu sve dok nisu pomrli Uther i Aramont, kad se vratio u svoje kraljevstvo počeo je upadati u zemlje Bana (Benoic) i Borsa (Galija).

Zbog tog su se kraljevi Ban i Bors udružili sa Arthurom, i ponudili mu svoju pomoć da odbije invaziju Sasa i uguši pobunu neposlušnih vladara. Zauzvat im je Arthur trebao pomoći da odbiju Claudasovu agresiju na svoje domene. Nakon odbacivanja Sasa, Arthur, Ban i Bors pobijedili su Claudasa, ali kad je ponovo 
napao, Arthur je bio zaokupljen ratovima po Britaniji i nije mogao pomoći braći. Claudas je uspio zauzeti njihova kraljevstva, pritom su Ban i Bors poginuli.

Claudas je zarobio Borsove sinove; Lionela i Borsa mlađeg i odgajao ih na svom dvorui dok nisu odrasli. 
To je vjerojatno požalio jer su mu oni ubili sina Dorina, i nakon tog pobjegli uz pomoć svećenika do Gospe od jezera.

Arthur i Guinevera proglasili su totalni rat Claudasu, nakon što je on zarobio Elyzabelu, Guineverinu rođakinju, koji su oni poslali kao glasnika Gospi od jezera. I pored svih poteza koje je poduzeo Claudas (savez sa Rimom) izgubio je rat.

Claudas je nakon poraza pobjegao u Rim, i više se ništa o njemu nije čulo, njegove bivše domene potpale su pod vlast Lancelota. Njegov sin *Claudin* postao je Vitez Okruglog stola i sudjelovao je u potrazi za Svetim gralom.

Njegov lik se možda bazira na stvarnim historijskim franačkim kraljevima, naročito na Klodiona i Klodviga I.

Izvori
------

1. 1 2 3 4 5 6 7 8 9  „Claudas" (engleski). Nightbringer. Pristupljeno 05. 11. 2017. [*mrtav link*]

Vanjske veze
------------

* *Claudas* na portalu Nightbringer[*mrtav link*] (`en`)

| * p
* r
* u
Legende o Kralju Arthuru |
| --- |
| Ključne osobe | Kralj Arthur • Constantine • Sir Ector • Vojvoda od Cornwalla • Guinevere • Igraine • Izolda • Gospa od jezera • Kralj Lot • Kralj Mark • Merlin • Mordred • Morgana le Fay • Morgause • Uther Pendragon |
| Vitezovi Okruglog stola | Aglovale • Agravain • Bagdemagus • Bedivere • Bors • Breunor • Calogrenant • Caradoc • Dagonet • Dinadan • Gaheris • Galahad • Gareth • Gawain • Geraint • Griflet • Hector de Maris • Kay • Lamorak • Lancelot • Leodegrance • Lionel • Lucan • Maleagant • Marhaus • Palamedes • Pelleas • Pellinore • Percival • Safir • Sagramore • Segwarides • Tor • Tristan • Urien • Ywain • Ywain Kopile • Elyan Bijeli • Sir Ector |
| Predmeti | Excalibur • Sveti gral • Okrugli stol • Opasna stolica |
| Mjesta | Avalon • Brocéliande • Caerleon • Camelot • Corbenic • Cornwall • Logres • Lyonesse • Sarras • Tintagel |